અમદાવાદઃ ‘જગનો નાથ અમારે દ્વાર’ અષાઢી બીજ આવીને જગન્નાથ બેન સુભદ્રા અને મોટા ભાઈ બલભદ્ર સાથે અમદાવાદ નગરની નગરચર્યાએ નીકળે. લાખો ભક્તો ભાવ વિભોર થઈ રથયાત્રાનો આનંદ માણે છે. આ વર્ષે ભગવાન જગન્નાથની 141મી રથયાત્રા યોજાઇ રહી છે. ભક્તોની આતુરતાઓનો અંત કરવા ભગવાન પણ અધિરો થયો છે. ખલાસીઓએ ભગવાનના રથોને સજીધજીને તૈયાર કરી દીધા છે. લગભગ બે મહિનાની મહેનત પછી તૈયાર થતાં રથો પણ વિશેષ રીતે બનેલા હોય છે અને રથને ખેંચનાર ખલાસીઓની પણ અનેરી વાતો છે.